De Lille-aanstelling 'goed uitgevoerde ANC-veldtog' | Maroela Media
Terwyl Patricia de Lille, die nuwe minister van openbare werke en infrastruktuur, meen dit is tyd om bo partypolitiek uit te styg, het Mmusi Maimane, leier van die DA, haar aanstelling as 'n "goed uitgevoerde ANC-veldtog" bestempel.
"Ek belowe om die stryd vir waardigheid en regverdigheid vir alle Suid-Afrikaners voort te sit," het De Lille na afloop van haar aanstelling gesê. "Ek wil al my kollegas van Good en almal wat vir Good gestem het, bedank vir hul harde werk en oortuiging dat verandering moontlik is, dat die land waarvan ons 25 jaar gelede gedroom het, haalbaar is."
Volgens De Lille sal sy aanbly as leier van Good. "Ek sal met oop oë en ore by Ramaphosa se kabinet aansluit as 'n verteenwoordiger van goeie Suid-Afrikaners met integriteit wat lief is vir hulle land en meer verwag van hul leiers. Ek veg al vir meer as 40 jaar vir geregtigheid in ons land en het geen planne om op te hou veg nie."
Maimane het egter aan eNCA gesê hy dink De Lille se aanstelling was al die tyd op die kaarte. "Patricia is nou deel van die ANC se infrastruktuur en ons sal haar nou verantwoordbaar hou."
Helen Zille, voormalige Wes-Kaapse premier, het gesê De Lille se aanstelling as minister van openbare werke en infrastruktuur bied gulde geleenthede, veral vir Kaapstad. "Ek en sy [as burgemeester van Kaapstad] het vir jare probeer om grond van die departement van openbare werke sonder sukses te bekom om bekostigbare behuising te bou om die ruimtelike nalatenskap van apartheid te oorkom. Hierdie is 'n gulde geleentheid."
Die Good-party het in 'n verklaring hul leier se insluiting in Ramaphosa se kabinet verwelkom.
"Ons geloof in Suid-Afrikaners wat 'n nuwe politieke alternatief wil hê wat werklike oplossings bied en 'n positiewe bydrae tot die Suid-Afrikaanse uitdagings bied, was nie misplaas nie. Good het die toon aangegee en was 'n nuwe party wat daarin geslaag het om deur te breek en setels te wen," lui die verklaring.
"Ons het gesê wanneer goeie mense niks doen nie, dit korrupsie en ongeregtigheid laat floreer. Dit is dus heeltemal gepas dat ons ons leier se aanstelling in die kabinet ondersteun."
Man wat hom as dokter voordoen in hof
Niks anders as 'n slinkse politieke skuif nie.
Die ander faksie het nog steeds beheer.
Die ANC se hande is agter netjies die rug vasgemaak.
Go Patricia Go! Jy het die "guts" en "know how" om n Verskil in CR se Kabinet te maak! Good for all!!!
Dis voorreg om jou Land te dien-hoekom moet daar n vragteken wees oor haar aanstelling – die kabinet is verteenwordigend – laat die son ook oor haar skyn
Interessant, hierdie aanstelling!!?? Nogal n minister! Die beste wat al die ander partye kon doen in die laaste 25jr……….n onderminister? Geen vriende gekoop hier meneer die President. ????????????